**Erisoodustusmaksude arvestamine**

**Sisukord**

[1 Erisoodustusmaksude arvestamine ja deklareerimine 1](#_Toc504119913)

[2 Näidisülesanded 2](#_Toc504119914)

[2.1 Erisoodustuse maksude arvestamine 2](#_Toc504119915)

[2.2 Koolituskuludega seotud erisoodustuse maksude arvestamine 4](#_Toc504119916)

# Erisoodustusmaksude arvestamine ja deklareerimine

Erisoodustuskulud deklareeritakse TSD lisal 4. Juba deklareeritud erisoodustuskulude paranduste, muudatuste ja täienduste tegemine toimub selle kuu deklaratsioonil ja vorm TSD lisal 4, kus kajastati parandatavat summat, s.t esitatakse selle kuu kohta uus lisa 4.

Tulumaksuseaduse kohaselt deklareeritakse erisoodustusmaksud Maksuametile tasumiseks kassapõhisest printsiibist lähtudes, kusjuures erisoodustuse maksukulud tuleb kajastada koheselt tekkepõhisuse printsiibil nende tekkimisel ehk erisoodustuse andmise kuul. Seega võib erisoodustuste kassapõhine moment ning hüve andmise periood olla erinevad.

Linna maksuarvestuse lihtsustamiseks kajastatakse erisoodustuste maksude kohustus ja maksukulu erisoodustuse kulu tekkimise perioodis juhul, kui ostuarve on sisestatud SAP süsteemi arve väljastamise kuule järgneva kuu **8-ndaks kuupäevaks** ning deklareeritakse sama perioodi TSD maksudeklaratsiooni lisas 4. Pärast 8-ndat kuupäeva sisestatud eelmise perioodi hüvedelt arvestatud erisoodustusmaksud arvestatakse kassapõhiselt.

Erisoodustuse maksukulude ja -kohustuse kalkuleerimiseks SAP süsteemis kasutatakse maksukoodi T1, mis kalkuleerib maksukulu ja -kohustuse erisoodustuse kulult (maksustamise baassummalt) ning teeb vastavad raamatupidamiskirjendid. Maksukoodi T1 alusel genereeritakse ka TSD deklaratsiooni lisa 4.

Maksukood T2 on loodud erisoodustuse kirjendite markeerimiseks, mis aitab leida erisoodustuse maksukulude kalkuleerimiseks ja deklareerimiseks kirjeid. Maksukood T2 ei kalkuleeri ega kirjenda midagi vaid toimib informatiivsena. Kasutatakse juhul, kui TSD deklaratsiooni lisa 4 on Maksuametile esitatud (10. kuupäev) ning pärast seda ilmneb deklareeritud perioodis aset leidnud erisoodustuse kulu, mis tasutakse järgmises kuus. Sel juhul ei ole vaja parandada juba esitatud TSD deklaratsiooni, vaid erisoodustuse maksukohustus arvestatakse seaduses lubatud kassapõhisuse printsiibi kohaselt. Küll aga kajastatakse erisoodustuse kulu ja erisoodustuse maksukulu nende tekkepõhises perioodis, kirjendades deklareerimata maksude kohustuse kontole 20209000.

Selleks, et e-Arvekeskuse keskkonnas ostuarveid menetledes oleks võimalik järgida kehtivat metoodikat, on loodud e-Arvekeskusesse maksukood T2.

Ostuarve saabumisel e-Arvekeskusesse jagatakse arve summa kuluridadele ning määratakse vastavad majandusinformatsiooni liigendamise tunnused (sh maksukood) ja linna eelarve tunnused, samuti antakse raamatupidamisele kommentaaride lahtris kuludokumendiga seotud oluline informatsioon, näiteks kulu või kindla osa kulust erisoodustusmaksudega maksustamise vajadust. Ostuarve erisoodustuskulult arvestatakse maksud pärast ostuarve kande SAP-i suunamist. Ostuarve kinnitusringile saatjad võivad ka ise maksustamisele kuuluva erisoodustuskulu summa eraldi kandereale eristada. Siis tuleb raamatupidajal jälgida ja vajadusel korrigeerida kulurida nii, et maksustatav summa sisaldaks käibemaksukulu ning maksukood real oleks T2.

# Näidisülesanded

Näidisülesandes on kajastatud antud hetkel kehtivat tulumaksumäära 20/80 ja sotsiaalmaksumäära 33%.

## Erisoodustuse maksude arvestamine

E-Arvekeskuses (edaspidi eAk) on menetluses ostuarve kogumaksumusega 600 eurot, millest 500 on teenus ja 100 käibemaks. Kommentaaridesse on lisatud informatsioon, et 76% kuludest tuleb maksustada erisoodustusega.

Raamatupidaja (kinnitusringi viimane liige) jagab kuluread täiendavalt ja selgitab välja maksustamisele kuuluva summa (erisoodustuskulusid maksustatakse koos käibemaksuga, st = 0,76\*600,00 = 456,00) , kirjendades maksustatava summa eraldi kande reana, lisades sellele maksukoodi T2. Erisoodustuskulude kajatamisel kasutatakse füüsilise isiku tehingupartneri koodi 800699. E-Arvekeskuses omistatakse ostuarvele vaikimisi dokumenditüüp „KS“, selleks et SAP-is pargitud kandel oleks võimalik maksukoodi parandada ja TP koodi kuludele lisada, tuleb e-Arvekeskuses ostuarve dokumenditüübiks valida „KR“. SAP-i suunatud ostuarve pargitud kandega töötab raamatupidaja enne kande kinnitamist edasi.

SAP-i suunatud ostuarve pargitud kanne:

|  |  |  |  |  |  |
| --- | --- | --- | --- | --- | --- |
| D | Kulukonto (kulud majandusliku sisu järgi) | Hankija TP | Maksukood | Muud nõutavad kontolaiendid | 120 |
| D | Käibemaks (konto 60100000) | 014001 |  | Muud nõutavad kontolaiendid | 24 |
| D | Erisoodustuse kulukonto (konto 505xxxxx-majandusliku sisu järgi) | 800699 | T2 | Muud nõutavad kontolaiendid | 456 |
| K | Kohustus hankijale (konto 201xxxxx) | Hankija TP |  |  | 600 |

Edasine töö kandega oleneb sellest, millal on ostuarve SAP-i sisestatud ning millisel perioodil deklareeritakse Maksuametile erisoodustuse kulu maksud. Punkt 2.1.1: Kui ostuarve on sisestatud SAP süsteemi arve väljastamise kuule järgneva kuu **8-ndaks kuupäevaks** ning erisoodustuse kulu ja maksud deklareeritakse erisoodustuse kulu tekkimise perioodis. Punkt 2.1.2: Pärast 8-ndat kuupäeva sisestatud eelmise perioodi hüvedelt arvestatud erisoodustusmaksud arvestatakse kassapõhiselt. Näiteks 15. veebruaril saab asutus jaanuaris toimunud vastuvõtuürituse toitlustuse arve. Osa toitlustuse kulusid on erisoodustus. Arve makstakse hankijale pärast 15. veebruari. Jaanuarikuu TSD deklaratsioon on 10. veebruaril Maksuametile juba esitatud. Kuna maksuseaduste kohaselt on erisoodustusmaksud lubatud deklareerida kassapõhiselt, ei parandata antud juhul jaanuari deklaratsiooni, vaid maksukohustus deklareeritakse 10. märtsil esitatavas veebruarikuu TSD deklaratsioonis.

Maksukood T2 on ainult informatsiooni eristamiseks hilisemal perioodil vajalike kannete leidmiseks.

### Kui ostuarve on sisestatud arve väljastamise kuule järgneva kuu 8-ndaks kuupäevaks, siis pargitud kandes parandatakse maksukood T2 maksukoodiks T1. Kande salvestamisel (nähtuvad ka kande simulatsioonivaates) arvestatakse (kasutades maksukoodi T1) deklareerimisele kuuluvad erisoodustusmaksud. Kande salvestamisel lisanduvad järgnevad kanderead:

|  |  |  |  |  |  |  |
| --- | --- | --- | --- | --- | --- | --- |
| K | Erisoodustuste ja ettevõtja tulumaksu kohustus (konto 20304000) | 014001 | T1 |  | 114 |  |
| K | Sotsiaalmaksu kohustus (konto 20301000) | 014001 | T1 |  | 188,10 |  |
| D | Tulumaksu kulu erisoodustustelt (konto 50603000) | 800699 | T1 | Muud nõutavad kontolaiendid | 114 |  |
| D | Sotsiaalmaksu kulu erisoodustustelt (konto 50601000) | 800699 | T1 | Muud nõutavad kontolaiendid | 188,10 |  |

### Kui ostuarve on sisestatud pärast arve väljastamise kuule järgneva kuu 8-ndat kuupäeva, siis SAP-i suunatud ostuarve pargitud kandel erisoodustuse kulukonto real maksukoodi T2 ei parandata, kanne salvestatakse. Kuna maksukood T2 ei kalkuleeri ega kirjenda midagi vaid toimib informatiivsena, siis tuleb erisoodustuse maksukulude kajastamiseks ning deklareerimata maksukohustuse kajastamiseks kontol 20209000 koostada käsitsi pearaamatukanne:

|  |  |  |  |  |  |
| --- | --- | --- | --- | --- | --- |
| K | Muud võlad töövõtjatele (konto 20209000 – erisoodustuse tulumaks) | 800699 | T2 |  | 114 |
| K | Muud võlad töövõtjatele (konto 20209000 – erisoodustuse sotsiaalmaks) | 800699 | T2 |  | 188,10 |
| D | Tulumaksu kulu erisoodustustelt (konto 50603000) | 800699 | T2 | Muud nõutavad kontolaiendid | 114 |
| D | Sotsiaalmaksu kulu erisoodustustelt (konto 50601000) | 800699 | T2 | Muud nõutavad kontolaiendid | 188,10 |

Maksude deklareerimise kuul leitakse deklareerimise kuule eelneva perioodi maksukoodiga T2 markeeritud pearaamatu kanded. Tehakse pearaamatukandega parandused eelneva kuu erisoodustuse kulu, erisoodustuse deklareerimata kohustuste ja maksukulude annulleerimiseks, kasutades negatiivset kirjendamist vastavalt SAP Pearaamatu käsiraamatu punktile 4.5.2 Kande osaline parandamine, millega tagatakse käivete õigsus. Samas kandes arvestatakse (kasutades maksukoodi T1) deklareerimisele kuuluvad erisoodustusmaksud.

|  |  |  |  |  |  |  |
| --- | --- | --- | --- | --- | --- | --- |
| D | Muud võlad töövõtjatele (konto 20209000 – erisoodustuse tulumaks) | 800699 | T2 |  | 114 | Neg.post |
| D | Muud võlad töövõtjatele (konto 20209000 – erisoodustuse sotsiaalmaks) | 800699 | T2 |  | 188,10 | Neg.post |
| K | Tulumaksu kulu erisoodustustelt (konto 50603000) | 800699 | T2 | Muud nõutavad kontolaiendid | 114 | Neg.post |
| K | Sotsiaalmaksu kulu erisoodustustelt (konto 50601000) | 800699 | T2 | Muud nõutavad kontolaiendid | 188,10 | Neg.post |
| K | Erisoodustuse kulukonto (konto 505xxxxx-majandusliku sisu järgi) | 800699 | T2 | Muud nõutavad kontolaiendid | 456 | Neg.post |
| D | Erisoodustuse kulukonto (konto 505xxxxx-majandusliku sisu järgi) | 800699 | T1 | Muud nõutavad kontolaiendid | 456 |  |

Kande salvestamisel (nähtuvad kande simulatsioonivaates) lisanduvad kande ridadele järgnevad kanderead:

|  |  |  |  |  |  |
| --- | --- | --- | --- | --- | --- |
| K | Erisoodustuste ja ettevõtja tulumaksu kohustus (konto 20304000) | 014001 | T1 |  | 114 |
| K | Sotsiaalmaksu kohustus (konto 20301000) | 014001 | T1 |  | 188,10 |
| D | Tulumaksu kulu erisoodustustelt (konto 50603000) | 800699 | T1 | Muud nõutavad kontolaiendid | 114 |
| D | Sotsiaalmaksu kulu erisoodustustelt (konto 50601000) | 800699 | T1 | Muud nõutavad kontolaiendid | 188,10 |

Kirjeldatud metoodika rakendamise tulemusena kajastuvad arvestuses järgmised põhimõtted:

majandustehing ja sellega kaasnevad maksukulud ja kohustused on kajastatud õiges perioodis

erisoodustuse deklaratsiooni TSD lisa 4 esitamise hetkel peavad olema nullis kanderidadel maksukoodiga T2 kirjeldatud kontode saldod.

Maksude deklareerimise perioodis on erisoodustuse maksukohustus kalkuleeritud nii, et oleks tagatud maksuaruande genereerimine baseeruvalt maksukoodidele.

## Koolituskuludega seotud erisoodustuse maksude arvestamine

Koolituskulude käsitlemiseks rakendatud SAP koolituskulude mooduli korrektseks toimimiseks on nõutav, et:

### kõik koolituskulude read (üks kontolaienditest on Kulu ID e koolitussündmuse tunnus) kannaksid ka käibemaksu (edaspidi KM) kulu koodi. Olenevalt kuludokumendi menetlemiskeskkonnast kasutatakse KM koode järgmiselt:

|  |  |  |
| --- | --- | --- |
| **KM kood eAK-s - kalkuleerib ja kirjendab automaatselt** |  | **KM tehniline kood (ka asenduskood) SAP-s - ei kalkuleeri ega kirjenda**  |
| K5 | KM kuluks (va PV) 20% 60100000 |   | G5 | KM kuluks (va PV) 20% (60100000) muundatud eAK-st või kasutatud otse SAP-s |
| K6 | KM kuluks (va PV) 9% 60100000 |   | G6 | KM kuluks (va PV) 9% (6010000) muundatud eAK-st või kasutatud otse SAP-s |
|   |   |   |   |   |
| K7 | KM kuluks PV 20% 60100200 |   | G7 | KM kuluks PV 20% (60100200) muundatud eAK-st või kasutatud otse SAP-s |
| K8 | KM kuluks PV 9% 60100200 |   | G8 | KM kuluks PV 9% (60100200) muundatud eAK-st või kasutatud otse SAP-s |
|   |   |   |   |   |

### koolituskulud kajastatakse spetsiaalsetel koolituskulude kontodel kontorühmas 550. Kui koolituskuludega kaasnevad erisoodustusena käsitletavad kulud, kirjendatakse need metoodikakohase eraldi kandega kontorühma 505.

Näide: E-Arvekeskuses (edaspidi eAk) on menetluses koolituskulude ostuarve kogumaksumusega 600 eurot, millest 500 on teenus ja 100 käibemaks. Kommentaaridesse on lisatud informatsioon, et 76% koolituskuludest tuleb maksustada erisoodustusega.

Raamatupidaja (kinnitusringi viimane liige) jagab kuluread täiendavalt ja selgitab välja maksustamisele kuuluva summa (erisoodustuskulusid maksustatakse koos käibemaksuga, st = 0,76\*600,00 = 456,00) , kirjendades maksustatava summa eraldi kande reana, lisades sellele maksukoodi T2. Koolituse erisoodustuskulude kajatamisel kasutatakse füüsilise isiku tehingupartneri koodi 800699. E‑Arvekeskuses tuleb ostuarve dokumenditüübiks valida „KR“.

NB! Koolituse erisoodustuskulu kirjendatakse järgmiselt:

a) majutuskulu kontole 50509801,

b) kohvipauside kulu kontole 50509100,

c) muud erisoodustused kontole 50509900.

SAP-i suunatud ostuarve pargitud kandega töötab raamatupidaja enne kande kinnitamist edasi.

SAP-i suunatud ostuarve pargitud kanne:

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  | **eAK-s** | **SAP-s** |
| D | kulukonto ( kulud majandusliku sisu järgi) – kontorühm 550 | hankija TP | muud nõutavad kontolaiendid (sh Kulu ID) | 120 |  K5 | G5 |
| D | käibemaks (konto 60100000) | 014001 | muud nõutavad kontolaiendid (sh Kulu ID) | 24 |  K5 | G5 |
| D | Erisoodustuse kulukonto (konto 505xxxxx-majandusliku sisu järgi) | 800699 | muud nõutavad kontolaiendid (sh Kulu ID) | 456 |  T2 |  |
| K | Kohustus hankijale (konto 201XXXXX) | hankija TP |  | 600 |   |  |

Kui ostuarve on sisestatud arve väljastamise kuule järgneva kuu 8-ndaks kuupäevaks, siis pargitud kandes parandatakse maksukood T2 maksukoodiks T1. Kande salvestamisel (nähtuvad ka kande simulatsioonivaates) arvestatakse (kasutades maksukoodi T1) deklareerimisele kuuluvad erisoodustusmaksud. Kande salvestamisel lisanduvad järgnevad kanderead, kus kuluridadel kasutatakse vaikimisi samu kontolaiendeid ja maksukoode, mis olid määratud maksustatavatel kuludel:

|  |  |  |  |  |  |
| --- | --- | --- | --- | --- | --- |
| K | Erisoodustuste ja ettevõtja tulumaksu kohustus (konto 20304000) | 014001 |  | 114 | T1 |
| K | Sotsiaalmaksu kohustus (konto 20301000) | 014001 |  | 188,10 | T1 |
| D | Tulumaksu kulu erisoodustustelt (konto 50603000) | 800699 | muud nõutavad kontolaiendid (sh Kulu ID – kaasub vaikimisi) | 114 | T1 |
| D | Sotsiaalmaksu kulu erisoodustustelt (konto 50601000) | 800699 | muud nõutavad kontolaiendid (sh Kulu ID – kaasub vaikimisi) | 188,10 | T1 |

NB! Kui koolitusega seotud kulud (või osa nendest) kuuluvad maksustamisele erisoodustusena kuid kirjend koostatakse perioodi, mille osas on erisoodustuste deklaratsioon esitatud, juhindutakse kannete koostamisel käesoleva metoodika punktis 2.1.2 kirjeldatust!

Kande parandamisel kasutatakse samu maksukoode, mis on eAK-st tulnud ostuarvel ja sama *Kulu ID*-d mis koolituse eest vastutav isik ostuarvele määras.